Publication: Magyar Közlöny
Issue: MK-2008-33 (Year: 2008, Number: 33)
Era: 2004-2010
Section: [1/a. számú melléklet a 36/1999. (XII. 27.) PM rendelethez]
Paragraph Index: 744

13. Számla megnevezése: – Törzstõke elkülönítési számla: új alapítású szervezet esetében az alapítói vagyon fogadása és a befizetés cégbíróság felé történõ igazolhatósága céljából nyitandó számla. – Pénzforgalmi számla: bejegyzés alatti, illetve már bejegyzett szervezet esetében a pénzforgalom lebonyolítására szolgáló számla. Alszámla nyitásakor az alszámla elnevezésében meg kell jelennie a tevékenységhez kötõdõ megkülönböztetésnek. – Intézményi kártyafedezeti számla: az Intézményi Kincstári kártyával történõ kifizetések pénzügyi fedezetének elkülönített kezelésére szolgáló számla. Csak pénzforgalmi számlához nyitható. – VIP kártyafedezeti számla: a VIP Arany és Ezüst Kincstári kártyával történõ kifizetések pénzügyi fedezetének elkülönített kezelésére szolgáló számla. Csak pénzforgalmi számlához nyitható. – VIP számlához kapcsolódóan nyitandó fedezetbiztosítási számla: VIP kártyánként meghatározott összegû biztosíték elkülönítésére szolgál. Megnyitását a VIP kártyafedezeti számla nyitásával egyidejûleg kell kezdeményezni. – Fedezetbiztosítási számla: a kötelezettet terhelõ pénzügyi biztosítékok elkülönített kezelésére szolgál.

Source: https://magyarkozlony.hu/hivatalos-lapok/1d557dbceddcb81793b2a527bf51cf31ac31bdfd/dokumentumok/3c73e429c2ed293fd3c2f56373e26a839d381be2/letoltes